Document ID: 32006R1563

UREDBA SVETA (ES) št. 1563/2006
z dne 5. oktobra 2006
o sklenitvi Sporazuma med Evropsko skupnostjo in Zvezo Komori o partnerstvu v ribiškem sektorju
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Svet je z Uredbo (EGS) št. 1494/88 (2) v imenu Evropske gospodarske Skupnosti odobril Sporazum z Islamsko zvezno republiko Komori o ribolovu od obale Komorov. Z namenom nadomestiti omenjeni sporazum sta pogodbenici začeli pogajanja o novem sporazumu o partnerstvu v ribiškem sektorju.
(2)
Na podlagi teh pogajanj je bil 24. novembra 2004 parafiran nov sporazum.
(3)
Novi sporazum predvideva boljše gospodarsko, finančno, tehnično in znanstveno sodelovanje v ribiškem sektorju, z namenom zagotovitve ohranjanja in trajnostnega izkoriščanja virov, kot tudi partnerstvo med podjetji, usmerjeno v razvoj gospodarskih dejavnosti v ribiškem sektorju in z njim povezanih dejavnosti v skupnem interesu.
(4)
Omenjeni sporazum bi bilo treba odobriti.
(5)
Z začetkom veljavnosti novega sporazuma bo Uredba (EGS) št. 1494/88 postala obsoletna in zaradi jasnosti bi jo bilo treba razveljaviti -
SPREJELA NASLEDNJO UREDBO:
Člen 1
Sporazum med Evropsko skupnostjo in Zvezo Komori o partnerstvu v ribiškem sektorju (v nadaljnjem besedilu „Sporazum“) se odobri v imenu Skupnosti.
Besedilo Sporazuma je priloženo tej uredbi.
Člen 2
Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki zavezuje Skupnost.
Člen 3
Uredba (EGS) št. 1494/88 se razveljavi.
Člen 4
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 5. oktobra 2006

Labels: 19
5
6
18
15